ตลาดหุ้นจีนร่วง 5% แม้แบงก์ชาติอัดฉีดเงินเข้าระบบ
ดัชนีเซี่ยงไฮ้คอมโพสิตตลาดหุ้นจีนร่วงลง 5% ในขณะนี้ แม้ธนาคารกลางจีน (PBOC) ได้อัดฉีดเม็ดเงินมูลค่า 4.4 แสนล้านหยวน เข้าสู่ตลาดการเงินผ่านการดำเนินงานทางตลาดเงิน
26 ม.ค. 2559

ดัชนีเซี่ยงไฮ้คอมโพสิตตลาดหุ้นจีนร่วงลง 5% ในขณะนี้ แม้ธนาคารกลางจีน (PBOC) ได้อัดฉีดเม็ดเงินมูลค่า 4.4 แสนล้านหยวน เข้าสู่ตลาดการเงินผ่านการดำเนินงานทางตลาดเงิน (open market operations) ในวันนี้ เพื่อเสริมสภาพคล่องไว้รองรับความต้องการเงินสดในช่วงเทศกาลตรุษจีน
โดยธนาคารกลางจีนได้อัดฉีดเงิน 8 หมื่นล้านหยวนเข้าสู่ตลาดการเงินในวันนี้ ผ่านข้อตกลงซื้อพันธบัตรโดยมีสัญญาขายคืน (reverse repo) ระยะ 7 วัน และจำนวน 3.6 แสนล้านหยวนผ่าน reverse repo ระยะ 28 วัน